# data[].attributes.body
Volem destacar la importància de treballar l'autoestima i les relacions socials a l'institut per promoure el benestar emocional i el desenvolupament integral de l'alumnat. Una millora de l'autoestima es vincula amb un rendiment acadèmic superior, confiança i ganes d'aprendre. A més, també volem emfatitzar la importància de l'educació emocional a l'hora de desenvolupar habilitats socials, prevenir l'assetjament escolar i preparar a l'alumnat per a la vida quotidiana. Per tot això creiem rellevant incloure a les famílies en aquest procés, per tal que a través de la col·laboració d'aquestes amb l'institut puguem crear una xarxa de suport integral per als i les alumnes.

# data[].attributes.body
La direcció, els tutors, la coordinació pedagògica i l'equip d'orientació educativa volem convidar-vos a aquesta jornada per tal de començar a treballar en equip pel benestar emocional dels alumnes i el de les famílies. Serà una jornada increïble!

# data[].attributes.body
Alumnes de 1r d’ESO de l’Institut Gallecs i les seves famílies.

Estem molt contents de la vostra arribada al centre, i per això, volem que participeu activament en aquesta jornada; volem que us sentiu part de la nostra comunitat educativa, per nodrir-nos mútuament de tota la diversitat i la riquesa que aquesta comporta.

# data[].attributes.body
Fomentar la connexió emocional entre els alumnes, les seves famílies i l’institut.

Desenvolupar activitats que reforcin l’autoestima i confiança dels alumnes,  per comprendre les seves emocions, necessitats i capacitats.

Contribuir a la creació d’un context escolar positiu, on els alumnes tinguin confiança, seguretat i motivació per participar activament en el seu procés d’aprenentatge.

Promoure les habilitats comunicatives per millorar la capacitat dels alumnes per expressar els seus pensaments i emocions de manera respectuosa.

# data[].attributes.body
S'informarà les famílies amb antelació de la jornada de “cartes d’agraïment” i es treballarà amb l'alumnat la importància d'aquesta jornada.

Des del centre prepararem presentacions visuals per a l'alumnat per a aproximar-los al concepte de benestar emocional i la pràctica de la gratitud.

Al seu temps, dies previs a la jornada, es proporcionarà a l'alumnat exemples de cartes d'agraïment per inspirar-los i motivar-los a escriure la seva pròpia.

Durant la Jornada Benestar disposarem de dues aules on realitzar les dinàmiques i tot el material necessari per dur-les a terme de manera exitosa!

# data[].attributes.headline
CARTES D'AGRAÏMENT: TEMPORALITZACIÓ DE LA JORNADA

# data[].attributes.subject
CARTES D'AGRAÏMENT: TEMPORALITZACIÓ DE LA JORNADA

# data[].attributes.body
La jornada es durà a terme el dissabte 20 d'abril a les 10:00 h i tindrà una durada de 2 h i 30 minuts.

Sessió de Benvinguda i presentació (30 minuts)

Desdoblament famílies-alumnes (1 hora)

Lectura de les cartes d'agraïment (30 minuts)

Espai de reflexió conjunta (30 minuts)

# data[].attributes.headline
CARTES D'AGRAÏMENT: COM FUNCIONARÀ L'ACTIVITAT?

# data[].attributes.subject
CARTES D'AGRAÏMENT: COM FUNCIONARÀ L'ACTIVITAT?

# data[].attributes.body
Activitats prèvies a la jornada de benestar emocional (a l'aula):

1a sessió:

Una setmana abans de la jornada es destinarà una sessió per parlar sobre la importància d’expressar gratitud i de quina manera aquesta pràctica afecta positivament les pròpies emocions i benestar. Proporcionarem als alumnes exemples de cartes d’agraïment.

2a sessió:

A la següent sessió mostrarem a l'alumnat l'estructura d'una carta d’agraïment i els demanarem que escriguin una a una persona important per a ells/es. En finalitzar aquesta sessió, s’indicarà als i les alumnes que demanin a les seves famílies una carta d’agraïment dirigida a ells i elles per tal de poder dur a terme l’activitat conjunta de la jornada a l’institut.

El dia de la jornada de benestar emocional:

Sessió de Benvinguda i presentació

Es rebrà a les famílies amb una càlida benvinguda i una breu introducció de la importància que pren el benestar emocional en el desenvolupament de l’alumnat, més encara en l’etapa evolutiva en la qual es troben.

Desdoblament

Famílies - espai de debat i reflexió

Es donarà pas a l’espai de debat i reflexió conjunta entre famílies, amb l’acompanyament de membres de l’equip d’orientació educativa. Aquest espai està pensat per oferir recursos a les famílies en la detecció i comunicació d’emocions i sentiments dels seus fills i filles.

Alumnat - taller de detecció de les pròpies emocions

Disposaran de tot el material necessari per a plasmar, d'una manera creativa, la manera com se senten amb un collage. En finalitzar, es destinaran uns minuts a posar-ho en comú amb la resta del grup. Ser conscients de les pròpies emocions i escoltar la dels altres són habilitats claus per establir relacions positives amb els altres i treballar en el mateix benestar emocional.

Lectura de les cartes d'agraïment

A continuació es passarà a la lectura de les cartes d'agraïment. Cada família podrà buscar un racó on gaudir d'aquest moment.

Espai de reflexió conjunta
Familiars i alumnat reflexionaran de forma conjunta sobre la seva experiència a l’hora d’expressar i rebre gratitud, amb l’objectiu de compartir les emocions i sentiments detectats en el transcurs de l’activitat.

# data[].attributes.body
Posarem a la vostra disposició quatre aules del centre per poder desenvolupar l'experiència de la manera més còmoda possible. Hi haurà dues aules per a les famílies i dues per a l'alumnat. D'aquesta manera podrem distribuir-nos en grups a través dels quals resulti més senzill desenvolupar l'activitat.

# data[].attributes.body
En finalitzar l'activitat necessitarem la vostra col·laboració per valorar i observar si s'han portat a terme els objectius proposats. Per fer-ho us facilitarem un qüestionari, tant a famílies com a alumnes. Us demanarem que el respongueu de manera honesta i sense por.

En definitiva, ens interessa la vostra opinió!

D'aquesta manera, i juntament amb les valoracions i les observacions de l'equip docent que us acompanyarà en les jornades, podrem proposar millores i canvis per millorar l'experiència de cara a futures edicions de la jornada.